rejauldu/bengali-wikipedia huggingface dataset:
পিকোলাটন (এটি পিক-ও-মলে, কুইপারলিব্রেসন এবং কাকালাম্ব্রি নামেও পরিচিত) ফ্রঁশ-কমতে অঞ্চলের লোকবিশ্বাসে বিদ্যমান একটি কাল্পনিক পাখি।  এটি মূলত অলস শিশুদের ভয় দেখানোর জন্য ব্যবহৃত হয়। বলা হয় যে, যদি তারা তাড়াতাড়ি না করে তবে পিকোলাটন তাদের গোড়ালি ও নিতম্বে ঠোকর দেবে। এটি বগিম্যান এর মতোই একটি ভীতিকর চরিত্র। বিশেষভাবে দুষ্টু শিশুদের প্রতিশ্রুতি দেওয়া হয় যে, যদি তারা খুব ভালো ও বাধ্য হয়ে থাকে, তবে এপ্রিল ফুল দিবসের আশেপাশে তাদের পিকোলাটনের অবিশ্বাস্য বাসা দেখানো হবে। কথিত আছে যে, এটি আকাসিয়া কাঁটাযুক্ত ঝোপের মধ্যে বাসা বাঁধে।  আরও দেখুন   বগিম্যান  তথ্যসূত্র    বিষয়শ্রেণী:ফরাসি পৌরাণিক প্রাণী বিষয়শ্রেণী:পৌরাণিক পাখি বিষয়শ্রেণী:ফ্রঁশ-কমতে অঞ্চলের সংস্কৃতি বিষয়শ্রেণী:বগিম্যান
থাম্ব|500px|ইউটিসি -০২:৩০ : নীল (ডিসেম্বর), কমলা (জুন), হলুদ (সারা বছর ব্যাপী), হালকা নীল - সমুদ্র এলাকা।  ইউটিসি -০২:৩০ হল একটি সময় অঞ্চল, যা ইউটিসি থেকে ২ ঘণ্টা ৩০ মিনিট পিছিয়ে। এই সময়টি বিশ্বের বিভিন্ন স্থানে বছরের ভিন্ন ভিন্ন সময়ে ব্যবহার করা হয় (পার্শ্বের চিত্র দ্রষ্টব্য)।   মান সময় হিসাবে (উত্তর গোলার্ধে শুধুমাত্র গ্রীষ্মকাল)   উত্তর আমেরিকা    – নিউফাউন্ডল্যান্ড ও লাব্রাডর  লাব্রাডরে  এল'এন্সে-আউ-ক্লেয়ার এবং নরমন বে এর মধ্যে অঞ্চল  নিউফাউন্ডল্যান্ড দ্বীপ  বিষয়শ্রেণী:ইউটিসি অফসেট বিষয়শ্রেণী:সময় অঞ্চল
কোস্টারিকায় ইসলাম বলতে কোস্টারিকায় ইসলাম চর্চাকে বোঝানে হয়ে থাকে। দেশটির সরকার কর্তৃক কোন আনুষ্ঠানিক পরিসংখ্যান না থাকলেও ধারণা করা হয়, দেশটিতে বসবাসকারী মুসলমানের সংখ্যা ১,০০০-১,৫০০। দেশটিতে বসবাসকারী ইসলাম ধর্মাবলম্বীদের অধিকাংশই আলজেরিয়া, ভারত, ইরাক, ইরান, লেবানন, মরক্কো, মিশর, সোমালিয়া, পাকিস্তান, ফিলিস্তিন ও  সিরিয়ার অভিবাসী। ধারণা করা হয়ে থাকে, দেশটিতে ইসলাম ধর্ম গ্রহণকারী ব্যক্তিদের সংখ্যা প্রায় ১০০। এটা অজানা যে, দেশটিতে কতজন সুন্নি ও শিয়া মুসলমান বাস করে। ধারণা করা হয়ে থাকে, দেশটিতে ইসলাম ধর্মাবলম্বীদের মাঝে সুন্নিরা সংখ্যাগরিষ্ঠ।   বর্তমানে দেশটিতে তিনটি মসজিদ বিদ্যমান। সুন্নি মতাবলম্বীদের ওমর মসজিদ দেশটির মন্টেলিমার জেলায় অবস্থিত, যা দেশটির প্রথম মসজিদ। ২০০২ সালে প্রতিষ্ঠিত মসজিদটি তত্ত্বাবধায়নের সাথে যুক্ত আছেন মিশরে জন্ম নেওয়া শেখ ওমর আব্দেল আজিজ। মসজিদটি মরক্কোর রাবাতের ইসলামি সংস্কৃতি, শিক্ষা ও বিজ্ঞান সংস্থার সাথে যুক্ত। কোস্টারিকার ডাউনটাউন সান জোসে অবস্থিত দ্য লাইট অ্যান্ড ফেইথ মসজিদও সুন্নি মসজিদ।মসজিদটির সভাপতি জেনিফার রাশিদা তোরেস। দেশটির একমাত্র শিয়া মসজিদটি গড়ে উঠেছে সাহার সাংস্কৃতিক কেন্দ্রের সহায়তায় এবং মসজিদটি দেশটির সান জোসেতে অবস্থিত। শিয়া মসজিদ নির্মাণের পূর্বে শিয়ারা নিজেদের বাসায় নামায আদায় করত অথবা সুন্নি মসজিদে কোন দ্বিধা ছাড়াই নামায আদায় করত। দেশটিতে  কাদিয়ানি সম্প্রদায়েরও উপস্থিতি বিদ্যমান।  তথ্যসূত্র  বিষয়শ্রেণী:দেশ অনুযায়ী ইসলাম বিষয়শ্রেণী:কোস্টারিকায় ইসলাম
Technology প্রযুক্তি  Biotechnology জৈব প্রযুক্তি  Clothing বস্ত্র   Cotton তুলা  Coinage মুদ্রা  Engineering প্রকৌশল   Inclined plane আনত তল  Lever লিভার    Pulley কপিকল    Screw স্ক্রু   Wedge গোঁজ    Wheel চাকা-অক্ষদণ্ড চাকা  Irrigation সেচ  Plough হাল  পাম্প  Knife চাকু  Metallurgy ধাতুবিদ্যা  Nanotechnology ন্যানো প্রযুক্তি   যোগাযোগ ও তথ্যপ্রবাহ   Communication যোগাযোগ  Information তথ্য  Journalism সাংবাদিকতা  Newspaper সংবাদপত্র  Mass media গণমাধ্যম  Printing মুদ্রণ  Railroad রেলপথ  Telegraph টেলিগ্রাফ  Telephone টেলিফোন  Mobile telephone মোবাইল টেলিফোন Morse Code মোর্স কোড   ইলেক্ট্রনিক্স   Electronics ইলেক্ট্রন বিজ্ঞান  Charge আধান  Current (electricity) বিদ্যুৎ  Electrical resistance বৈদ্যুতিক রোধ  Frequency কম্পাঙ্ক  Inductance আবেশাঙ্ক  Capacitance ধারকত্ব  Gain  Reactance  Components  Capacitor ধারক  Inductor আবেশক  Transistor   Diode ডায়োড  Resistor রোধ  Transformer ট্রান্সফরমার   কম্পিউটার এবং ইন্টারনেট   Computer কম্পিউটার  Booting বুটিং  Boot loader বুট লোডার  Hard disk হার্ড ডিস্ক  Motherboard মাদারবোর্ড  Processor প্রসেসর  RAM র‍্যাম  Artificial Intelligence কৃত্রিম বুদ্ধিমত্তা  Computer science কম্পিউটার বিজ্ঞান  Algorithm অ্যালগরিদম  Information technology তথ্য প্রযুক্তি  Internet ইন্টারনেট  E-mail ই-মেইল  Internet protocol ইন্টারনেট প্রটোকল  TCP টিসিপি  World Wide Web ওয়ার্ল্ড ওয়াইড ওয়েব  Web browser ওয়েব ব্রাউজার  HTTP এইচটিটিপি  HTML এইচটিএমএল  Operating system অপারেটিং সিস্টেম  BSD বিএসডি  Linux লিনাক্স  Mac OS ম্যাকিনটোশ অপারেটিং সিস্টেম  Microsoft Windows মাইক্রোসফট উইন্ডোজ  Unix ইউনিক্স  Programming language প্রোগ্রামিং ভাষা  BASIC বেসিক   C সি (প্রোগ্রামিং ভাষা)  C++ সি++  Java programming language জাভা (প্রোগ্রামিং ভাষা)  PHP পিএইচপি  Python পাইথন  Software সফটওয়্যার  User interface কম্পিউটার ব্যবহারকারীর মাধ্যম  Keyboard কিবোর্ড  Monitor মনিটর (কম্পিউটার)  Mouse (computing) মাউস (কম্পিউটার) File format ফাইল ফরমেট  Audio file format অডিও ফাইল ফরমেট Container format (digital) কন্টেইনার ফরমেট (ডিজিটাল) Document file format ডকুমেন্ট ফাইল ফরমেট Open format ওপেন ফরমেট Windows file types উইন্ডোজ ফাইল টাইপগুলো List of file formats ফাইল ফরমেট গুলোর তালিকা   শক্তি এবং কাঁচামাল   Electricity বিদ্যুৎ শক্তি  Nuclear power পারমানবিক শক্তি  Fossil fuel জীবাশ্ম জ্বালানি  Coal কয়লা  Gas প্রাকৃতিক গ্যাস  Crude Oil জ্বালানি তেল  Fire আগুন  Internal combustion engine অন্তর্দহন ইঞ্জিন  Renewable energy   Hydropower জল বিদ্যুৎ  Solar power সৌর শক্তি  Wind power বায়ু শক্তি  Glass কাঁচ  Paper কাগজ  Plastic প্লাস্টিক  Steam engine বাস্পীয় ইঞ্জিন  Wood কাঠ   যোগাযোগ ব্যবস্থা   Transport যাতায়াত  Aircraft ঊড়োজাহাজ  Automobile মোটর-গাড়ি  Bicycle বাইসাইকেল  Boat নৌকা  Ship জাহাজ  Train রেলগাড়ি   অস্ত্র   Weapon অস্ত্র  Axe কুঠার  Explosive material বিস্ফোরক দ্রব্য  Gunpowder বারুদ  Firearm আগ্নেয়াস্ত্র  Machine gun মেশিন গান  Nuclear weapon পারমাণবিক অস্ত্র  Sword তলোয়ার  Tank ট্যাঙ্ক
thumb|ভিভিয়েন লেই  ভিভিয়েন লেই (; ৫ নভেম্বর ১৯১৩ – ৮ জুলাই ১৯৬৭; জন্ম: ভিভিয়ান মেরি হার্টলিBriggs 1992, p. 338.https://www.npg.org.uk/collections/search/person/mp02690/vivien-leigh) একজন ব্রিটিশ অভিনেত্রী ছিলেন।  তিনি দুবার শ্রেষ্ঠ অভিনেত্রীর অস্কার জয়ী। ক্লিওপেট্রা চরিত্রে ও গন উইথ দ্য উইন্ড চলচ্চিত্রে অভিনয়ের জন্য তিনি খ্যাতি লাভ করেন।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:১৯১৩-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:আইরিশ বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ রোমান ক্যাথলিক বিষয়শ্রেণী:ব্রিটিশ শেকসপিয়রীয় অভিনেত্রী বিষয়শ্রেণী:দার্জিলিঙের ব্যক্তি বিষয়শ্রেণী:টনি পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:ইংল্যান্ডে যক্ষ্মায় মৃত্যু বিষয়শ্রেণী:ব্রিটিশ ভারতের অভিনেত্রী বিষয়শ্রেণী:২০শ শতাব্দীতে যক্ষ্মায় মৃত্যু
২০২৪ ডুরান্ড কাপের নকআউট পর্ব ২০২৪ সালের ২১ আগস্ট তারিখে কোয়ার্টার-ফাইনালের মাধ্যমে শুরু হয়েছিল ৩১ আগস্ট তারিখে কলকাতার বিবেকানন্দ যুবভারতী ক্রীড়াঙ্গন স্টেডিয়ামে অনুষ্ঠিত ফাইনালের মাধ্যমে শেষ হয়েছিল।  নিম্নে তালিকাভুক্ত ম্যাচগুলোর সময় ভারতের সময় অনুযায়ী উল্লেখ করা হয়েছিল (ইউটিসি+৫:৩০)। বিন্যাস নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।  এআইএফএফ এবং ডিএফটিএস নকআউট পর্বের জন্য নিম্নলিখিত সময়সূচী নির্ধারণ করেছে:  নকআউট পর্বের ম্যাচের সময়সূচী হলো:  কোয়ার্টার-ফাইনাল ১: ডি-এর বিজয়ী বনাম ই-এর বিজয়ী   কোয়ার্টার-ফাইনাল ২: এফ-এর বিজয়ী বনাম এ-এর রানার্স-আপ  কোয়ার্টার-ফাইনাল ৩: এ-এর বিজয়ী বনাম সি-এর রানার্স-আপ  কোয়ার্টার-ফাইনাল ৪: বি-এর বিজয়ী বনাম সি-এর বিজয়ী  সেমি-ফাইনাল ম্যাচের সময়সূচী হলো:  সেমি-ফাইনাল ১: কোয়ার্টার-ফাইনাল ১-এর বিজয়ী বনাম কোয়ার্টার-ফাইনাল ২-এর বিজয়ী  সেমি-ফাইনাল ২: কোয়ার্টার-ফাইনাল ৩-এর বিজয়ী বনাম কোয়ার্টার-ফাইনাল ৪-এর বিজয়ী  ফাইনালের সময়সূচী হলো:  ফাইনাল ম্যাচ  সেমি-ফাইনাল ১-এর বিজয়ী বনাম সেমি-ফাইনাল ২-এর বিজয়ী  উত্তীর্ণ দল 250px  নকআউট পর্বে ৮টি দল জড়িত যারা গ্রুপ পর্যায় এর সময় তাদের প্রতিটি গ্রুপে শীর্ষ দুইয়ে শেষ করেছিল। ৬টি গ্রুপ বিজয়ী এবং সেরা দ্বিতীয় স্থান অর্জনকারী দুটি দল নকআউট পর্বে প্রবেশ করেছিল।  গ্রুপচ্যাম্পিয়নসেরা রানার্স-আপ গ্রুপ এ  মোহনবাগান এসজি ইস্টবেঙ্গল এফসিগ্রুপ বি  বেঙ্গালুরু এফসি গ্রুপ সি কেরালা ব্লাস্টার্স পাঞ্জাব এফসিগ্রুপ ডি  ভারতীয় সেনাবাহিনী গ্রুপ ই  নর্থইস্ট ইউনাইটেডগ্রুপ এফ  শিলং লাজং    বন্ধনী   কোয়ার্টার-ফাইনাল 250px   কোয়ার্টার-ফাইনাল ১  কোয়ার্টার-ফাইনাল ২  কোয়ার্টার-ফাইনাল ৩  কোয়ার্টার-ফাইনাল ৪  সেমি-ফাইনাল 250px   সেমি-ফাইনাল ১  সেমি-ফাইনাল ২  ফাইনাল   তথ্যসূত্র   বহিঃসংযোগ   ডুরান্ড কাপ (ভারত)   সর্বভারতীয় ফুটবল ফেডারেশনের ওয়েবসাইটে- ডুরান্ড কাপ (ভারত) ফ্ল্যাশস্কোরতে- ডুরান্ড কাপ (ভারত) স্কোর২৪তে- ডুরান্ড কাপ (ভারত)  ডুরান্ড কাপ ২০২৪: ফিক্সচার, স্কোর, ফলাফল, টেবিল এবং শীর্ষ গোলদাতা  গোল.কম  গোল ভারত  ট্রান্সফারমার্ক্টে ডুরান্ড কাপ  বিষয়শ্রেণী:ডুরান্ড কাপ বিষয়শ্রেণী:ভারতে ফুটবল বিষয়শ্রেণী:এশিয়ায় ফুটবল বিষয়শ্রেণী:২০২৪-২৫ ভারতীয় ফুটবল বিষয়শ্রেণী:জুলাই ২০২৪-এ ভারতে ক্রীড়া প্রতিযোগিতা বিষয়শ্রেণী:আগস্ট ২০২৪-এ ভারতে ক্রীড়া প্রতিযোগিতা
তজুমদ্দিন উপজেলা বাংলাদেশের ভোলা জেলার একটি প্রশাসনিক এলাকা।   অবস্থান ও আয়তন  এই উপজেলার উত্তরে দৌলতখান উপজেলা, দক্ষিণে মেঘনা নদী, লালমোহন উপজেলা ও মনপুরা উপজেলা, পূর্বে মেঘনা নদী ও নোয়াখালী জেলার হাতিয়া উপজেলা, পশ্চিমে বোরহানউদ্দিন উপজেলা। এর আয়তন ৫১২.৯২ বর্গ কি.মি.।   প্রশাসনিক এলাকাসমূহ  তজুমদ্দিন উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তজুমদ্দিন থানার আওতাধীন।  ইউনিয়নসমূহ:  ১নং বড় মলংচড়া  ২নং সোনাপুর  ৩নং চাঁদপুর  ৪নং চাঁচড়া  ৫নং শম্ভুপুর   ইতিহাস  নোয়াখালীর জনৈক জমিদার এর প্রভাবশালী তজমুদ্দিন ভূঁইয়া এর নামানুসারে তজমুদ্দিন উপজেলার নামকরণ করা হয়। এ  উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরও কমে যায়। ১৯৮৩ সালের ১৪ ই মার্চ  তারিখে ভোলা জেলার দ্বিতীয় উপজেলা হিসেবে স্বীকৃতি পায়।   জনসংখ্যার উপাত্ত  ২০১১ সালের আদমশুমারি অনুযায়ী তজুমদ্দিন উপজেলার মোট জনসংখ্যা ১,২৬,৯৪০ জন। এর মধ্যে পুরুষ ৬৫,১৩৯ জন এবং মহিলা ৬১,৮০১ জন। মোট পরিবার ২৮,৭৩৪টি।   শিক্ষা  ২০১১ সালের আদমশুমারি অনুযায়ী তজুমদ্দিন উপজেলার সাক্ষরতার হার ৪২.৯%। এখানে ৩টি কলেজ, ৭টি মাধ্যমিক বিদ্যালয়, ১০৪টি প্রাথমিক বিদ্যালয়, ২টি কিন্ডারগার্টেন এবং ৭৭টি মাদ্রাসা আছে।   কৃষি    অর্থনীতি    বিবিধ  এছাড়াও এখানে আছে—  মসজিদ - ১৫৬টি,  মন্দির - ৩০টি,  মঠ - ৫টি,  লাইব্রেরী - ১টি,  ক্লাব - ১০টি,  সিনেমা হল - ২টি,  খেলার মাঠ - ৭টি,  এতিমখানা - ৯টি,  ঘূর্ণিঝড় আশ্রয় কেন্দ্র -  ১টি,  সমবায় সমিতি - ৩০১টি,  মহিলা সংগঠন -  ৬২ টি।   তথ্যসূত্র   বহিঃসংযোগ    জাতীয় তথ্য বাতায়নে তজমুদ্দিন উপজেলা।  বিষয়শ্রেণী:ভোলা জেলার উপজেলা বিষয়শ্রেণী:তজুমদ্দিন উপজেলা
বনবিবি সেতু  হাসনাবাদের কাছে কাটাখালি নদীর উপর অবস্থি। এই সেতু যুক্ত করবে হাসনাবাদ ও হিঙ্গলগঞ্জকে। সেতুটি ২০১৯ সালে সর্বসাধারণের জন্য উন্মুক্ত করা হয়। সেতুটি ৯৭১  মিটার দীর্ঘ।  ইতিহাস ২০০৬ সালের জানুয়ারি মাসে বাম আমলে ২৫ কোটি টাকা ব্যয়ে রাজ্যের তৎকালীন মুখ্যমন্ত্রী বুদ্ধদেব ভট্টাচার্য এই সেতুর শিলান্যাস করেছিলেন। জনসভায় বলা হয়েছিল, তিন বছরের মধ্যে সেতুর কাজ শেষ হবে। সাড়ে ৭ মিটার চওড়া দু’লেনের সেতুটি লম্বায় হবে ৮৬৪ মিটার। নানান সমস্যার ফলে ছ'বছর ধরে নির্মাণ কাজের পরে নদীর মধ্যে ৩৫ মিটার উচুঁ দু’টি পিলার এবং দু’পাশে খানিকটা করে রাস্তা নির্মাণ করা সম্ভব হয়। কিন্তু সেতু নির্মাণে নির্মাণ ত্রুটি ধরা পরে। ২০১২ সালে পশ্চিমবঙ্গ সরকার থেকে নতুন ভাবে সেতুটি নির্মাণের অনুমোদন ও অর্থ প্রদান করা হয়। ২০১৯ খাদ্যমন্ত্রী জ্যোতিপ্রিয় মল্লিক সেতুর উদ্বোধন করেন।  সমস্যা প্রথমে সেতু তৈরির জন্য নদীতে দুটি পিলার নির্মাণ করা হয়। কিন্তু পরে দেখা যায় পিলারের জোড়ার মুখে ৬ ইঞ্চির মতো ফাঁকা। মুম্বই, যাদবপুর এবং খড়গপুর-সহ দেশের নানা প্রান্ত থেকে বিশেষজ্ঞ দলের আসা-যাওয়া শুরু হয়। শেষে ঠিক হয়, আগের তৈরি পিলার দু’টি ভেঙে নতুন করে করতে হবে।  ০২ মার্চ ২০১৭: বৃহস্পতিবার (০২-০৩-২০১৭) রাতে জলের তোড়ে সেতুর পিলার ধরে রাখার অস্থায়ী একটি স্টিলের কাঠামো ভেঙে পড়ে এবং একটি বার্জ নদীর জলে ডুবে যায়। তবে পূর্ত ও সড়ক দফতর থেকে দাবি করা হয় যে, উক্ত সমস্যার ফলে মূল সেতুর কোনো ক্ষতি হয়নি।  নতুন ভাবে সেতু নির্মাণ আগের সেতু তৈরির খুঁটি দুটি ভেঙে নতুন ভাবে সেতু তৈরি শুরু হয় ২০১২ সালে। সেতু নির্মাণের জন্য পুরনো ঠিকাদার বদলে নতুন ঠিকাদার নিয়োগ করা হয়। ফলে সেতু তৈরির খরচ ২৫ কোটি থেকে বেড়ে ৮১ কোটি নির্ধারণ করা হয়। ২০১৭ সালের মধ্যে সেতুর দু'পাশের সংযোগ সড়ক এবং তিনটি খুঁটি নির্মাণের বড় অংশের কাজ শেষ হয়। ২০১৯ খাদ্যমন্ত্রী জ্যোতিপ্রিয় মল্লিক সেতুর ফলক উন্মোচন করে সেতুর উদ্বোধন করেন।  গুরুত্ব সেতুটির কারণে হিঙ্গলগঞ্জের সঙ্গে কলকাতা ও বসিরহাট শহরে যোগাযোগ সহজ ও দ্রুত হয়েছে। রোগী নিয়ে সহজেই টাকি বা বসিরহাট মহকুমা হাসপাতালে যাতায়াত সম্ভব। কলকাতা থেকে পর্যটকদের সুন্দরবনে ভ্রমণ সহজ হয়েছে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের সেতু
ওমর খৈয়াম হল চন্দ্রের চাঁদের পৃষ্ঠের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে দেখা যাওয়ার মতো চাঁদের পৃষ্ঠে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (চাঁদের কক্ষপথের অবস্থানগত পরিবর্তন) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়।  এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত দিয়ে ঢাকা।ভেতরের মেঝের একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়।  ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ফাটল রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ।  পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)।   তথ্যসূত্র  তথ্য বিবরণী  বিষয়শ্রেণী:চন্দ্রপৃষ্ঠের অভিঘাত খাদ বিষয়শ্রেণী:উইকিউপাত্তে স্থানাঙ্ক আছে
ডান|থাম্ব| জর্জ চার্লস ব্রডরিক মাননীয় জর্জ চার্লস ব্রডরিক (৫ মে ১৮৩১ – ৮ নভেম্বর ১৯০৩) ছিলেন একজন অক্সফোর্ড ইতিহাসবিদ এবং লেখক যিনি অক্সফোর্ডের মার্টন কলেজের ওয়ার্ডেন হয়েছিলেন।'Brodrick, George Charles', The Concise Dictionary of National Biography, Volume I: A–F. Oxford University Press, 1992.    তথ্যসূত্র    বহিঃসংযোগ    Works by George Charles Brodrick at Project Gutenberg  Works by or about George Charles Brodrick at Internet Archive বিষয়শ্রেণী:ইংরেজ পুরুষ সাংবাদিক বিষয়শ্রেণী:দ্য টাইমসের ব্যক্তি বিষয়শ্রেণী:১৯০৩-এ মৃত্যু বিষয়শ্রেণী:১৮৩১-এ জন্ম বিষয়শ্রেণী:অক্সফোর্ড ইউনিয়নের সভাপতি বিষয়শ্রেণী:লিঙ্কন ইনের সদস্য বিষয়শ্রেণী:লন্ডন স্কুল বোর্ডের সদস্য বিষয়শ্রেণী:১৯শ শতাব্দীর ইংরেজ ইতিহাসবিদ বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি
দরসে তিরমিযী () পাকিস্তানি ইসলামি পণ্ডিত ও দারুল উলুম করাচির শায়খুল হাদিস মুহাম্মদ তাকি উসমানির রচিত সুনান আত-তিরমিজীর একটি ব্যাখ্যাগ্রন্থ। এটি মূলত দারুল উলুম করাচিতে সুনান আত-তিরমিজীর শিক্ষক হিসেবে দেওয়া তার বক্তৃতা সমূহের একটি সংকলন। গ্রন্থটি সংকলন করেছেন তাকি উসমানির ছাত্র রশিদ আশরাফ সাইফী। এটি ৩ খণ্ডে সমাপ্ত। খণ্ডত্রয়ের পৃষ্ঠাসংখ্যা যথাক্রমে ৬৬৬, ৫২৭, ৫২৫। ১৯৯৩ সালে করাচির মাকতাবাতুল রাশদ থেকে গ্রন্থটি প্রকাশিত হয়। ২০১১ সালে গ্রন্থটির বাংলা অনুবাদ করেন লেখক ও গবেষক মুহসিন আল জাবির এবং বঙ্গানুবাদটি ৫ খণ্ডে প্রকাশিত হয়।   আরও দেখুন   মুহাম্মদ তাকি উসমানির গ্রন্থপঞ্জি   তথ্যসূত্র   উদ্ধৃতি   গ্রন্থপঞ্জি      বহিঃসংযোগ   দরসে তিরমিযী–এর বাংলা সংস্করণ  বিষয়শ্রেণী:ইসলাম বিষয়ক বই বিষয়শ্রেণী:ইসলামি সাহিত্য বিষয়শ্রেণী:উর্দু ভাষার বই বিষয়শ্রেণী:দেওবন্দি সাহিত্য বিষয়শ্রেণী:তাকি উসমানির বই বিষয়শ্রেণী:সুন্নি সাহিত্য বিষয়শ্রেণী:হাদিস বিষয়শ্রেণী:সুনান আত-তিরমিজীর ব্যাখ্যা
কাকবর্ণ কালাশোক () বা কাকবর্ণ কালাসোক () শিশুনাগ রাজবংশের রাজা ছিলেন যিনি ৩৯৫ খ্রিস্টপূর্বাব্দ থেকে ৩৬৭ খ্রিস্টপূর্বাব্দ পর্য্যন্ত রাজত্ব করেন।   সংক্ষিপ্ত জীবনী  সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের প্রতিষ্ঠাতা রাজা শিশুনাগের পুত্রের নাম কালাসোক, অপরদিকে পুরাণে তাকে কাকবর্ণ হিসেবে বর্ণনা করা হয়েছে। অশোকবদনকে প্রামাণ্য ধরে হেরমান জ্যাকোবি, উইলহেল্ম গাইগার ও রামকৃষ্ণ গোপাল ভাণ্ডারকর কাকবর্ণ ও কালাশোককে একই ব্যক্তি বলে বর্ণনা করেছেন। শিশুনাগের রাজত্বকালে তাকে কাশী অঞ্চলের শাসনের ভার দেওয়া হয়। সিংহাসনে আরোহণ করার পর তিনি বৈশালী থেকে তার রাজধানীকে পাটলিপুত্র নগরীতে স্থানান্তর করেন। তার রাজত্বকালে ও পৃষ্ঠপোষকতায় বৌদ্ধ ধর্মের দ্বিতীয় বৌদ্ধ সংগীতি আহুত হয়।   তথ্যসূত্র   বিষয়শ্রেণী:শিশুনাগ রাজবংশ বিষয়শ্রেণী:মগধের শাসক বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
{{taxobox |image = বন মটমটিয়া.jpg |regnum = Plantae |unranked_divisio = Angiosperms |unranked_classis = Eudicots |unranked_ordo = Asterids |ordo = Asterales |familia = Asteraceae |genus = Chromolaena |species = C. odorata|binomial = Chromolaena odorata|binomial_authority = (L.) King & H.E. Robins. |synonyms_ref=The Plant List, Chromolaena odorata (L.) R.M.King & H.Rob.  |synonyms = |name=|image_caption=}} thumb|Flower in Kerala thumb|Indian Cabbage White (Pieris canidia) on C. odorata at Samsing in Darjeeling district of  West Bengal, India.   বন মটমটিয়া (বৈজ্ঞানিক নাম:Chromolaena odorata'')   উষ্ণমণ্ডলীয় অঞ্চলের গুল্মজাতীয় সূর্যমুখী পরিবারের উদ্ভিদ। উত্তর আমেরিকা, ফ্লোরিডা এবং টেক্সাস থেকে মেক্সিকো এবং  ক্যারিবীয় অঞ্চলের স্থানীয় উদ্ভিদ এটি। উত্তর আমেরিকার স্থানীয় উদ্ভিদ। এটিকে পৃথিবীর সর্বাপেক্ষা আগ্রাসি আগাছা হিসেবে গণ্য করা হয়। বৃষ্টিস্নাত বুনো ঝোঁপ। যশোর এলাকায় এটি "মটমটে" নামে পরিচিত। হাতে-পায়ে মচকা লেগে ব্যাথা পেলে এর পাতা বেটে লাগিয়ে রাখলে ব্যাথার উপশম হয়।  তথ্যসূত্র  বিষয়শ্রেণী:পানামার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:ফ্লোরিডার উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:১৭৫৯-এ বর্ণিত উদ্ভিদ
পাওনি () ভারতের মহারাষ্ট্র রাজ্যের ভান্দ্রা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৬ মিটার (৭৪১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পাওনি শহরের জনসংখ্যা হল ২২,৫৮৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পাওনি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
thumb|গুজরাতের এক বয়স্কা রাবারি নারী thumb|রাবারি উট পালক Tashrih al-aqvam (১৮২৫) রেবারী বা রাবারি  উপজাতি মূলত ভারতের একটি জাতিগত গোষ্ঠী। এই উপজাতিরা রেবাড়ি, রায়কাস এবং দেওয়াসি নামেও পরিচিত। এই উপজাতিরা ভারতের উত্তর, মধ্য এবং পশ্চিমের রাজ্যগুলিতে ছড়িয়ে রয়েছে। ভারতের গুজরাত, রাজস্থান এবং পাঞ্জাব প্রদেশে এদের বেশি দেখা যায়।  এছাড়া এই উপজাতি পাকিস্তানের সিন্ধুতেও রয়েছে।  রাবারি পুরুষরা গরু পালনে তাদের বেশিরভাগ সময় ব্যয় করে। রাবারি মহিলারা গ্রামে থেকে দিনের বেশিরভাগ সময় নানারকম সূচিকর্ম তৈরি করেন, ছোট ছোট গ্রামগুলি পরিচালনায় সাহায্য করেন এবং আর্থিক দায়বদ্ধতাও সামলান।   উৎস  রাবারি রূপকথার কাহিনী মতে পার্বতীর মালিকানাধীন উটগুলির দেখভালের জন্য শিব তাদের পৃথিবীতে রেখেছিলেন।Street (2002), p. 29   বাসস্থান  রাবারি উপজাতি মূলত ভারতের গুজরাত, রাজস্থান, হরিয়ানা, পাঞ্জাব, মধ্য প্রদেশ, নেপাল এবং পাকিস্তানে  বাস করে। গুজরাতের আধা-মরুভূমি কাচ্ছ অঞ্চলে এই সম্প্রদায়দের  দেখা যায়। এইসব অঞ্চলে রাবারি উপজাতিরা দেবর, গার্দো, কাঁথো, কাচ্চি এবং রাগদ এই পাঁচটি শ্রেণি নিয়ে গঠিত।Street (2002), pp. 28-29   তথ্যসূত্র   বিষয়শ্রেণী:আধুনিক যাযাবর বিষয়শ্রেণী:গুজরাতের সামাজিক গোষ্ঠী বিষয়শ্রেণী:মালধারি সম্প্রদায় বিষয়শ্রেণী:রাজস্থানের সামাজিক গোষ্ঠী
কোম্পানীগঞ্জ বদিউল আলম উচ্চ বিদ্যালয় বাংলাদেশের কুমিল্লা জেলার মুরাদনগর উপজেলার অন্তর্গত একটি বিদ্যালয়।জেলা তথ্যবাতায়ন এই বিদ্যালয়টি ১৯৫৭ সালে গোমতী নদীর উত্তরে মুরাদনগর রোডে কোম্পানিগঞ্জে স্থাপিত হয়। প্রতিষ্ঠা পরবর্তী সময়ে বিগত ৬ দশক ধরে জ্ঞানের আলোতে আলোকিত করেছে শিক্ষার্থীদের।   ইতিহাস  সাবেক সাংসদ হাজী আবুল হাশেম ১৯৫৬ সালে মুরাদনগরের কোম্পানীগঞ্জে তার বাবার নামে কোম্পানীগঞ্জ বদিউল আলম উচ্চ বিদ্যালয়টি প্রতিষ্ঠা করেন।   পোশাক  স্কুলের নির্দিষ্ট পোশাক হল ফুল বা হাফ হাতা সাদা শার্ট, কালো প্যান্ট ও কালো জুতো। শীতকালে যে কোনো রঙের সোয়েটার পরা যায়। শার্টের পকেটে স্কুলের মনোগ্রামযুক্ত ব্যাজ থাকা আবশ্যক নয়।   ভর্তি  সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা জানুয়ারি মাসে সংঘটিত হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।   অবকাঠামো  এখানে রয়েছেঃ  একাডেমিক ভবন;  প্রশাসনিক ভবন;  কম্পিউটার ল্যাব;  লাইব্রেরি;  মসজিদ।   সহশিক্ষা কর্যক্রম   বি এন সি সি (বাংলাদেশ ন্যাশনাল ক্যাডেট কোর),  স্কাউটিং,  খেলাধুলা (ক্রিকেট ও ফুটবল),  বিতর্ক,  সাংস্কৃতিক অনুষ্ঠান,  বার্ষিক সাময়িকী,  গণিত ও ভাষা প্রতিযোগিতা,  বিজ্ঞান মেলা,    শিক্ষা সফর ইত্যাদি।   আরও দেখুন   বাংলাদেশের স্কুলের তালিকা।   তথ্যসূত্র   বিষয়শ্রেণী:১৯৫৭-এ প্রতিষ্ঠিত বিষয়শ্রেণী:কুমিল্লা জেলার বিদ্যালয়
ব্রাদলে লরঁ বারকোলা (; জন্ম: ২ সেপ্টেম্বর ২০০২; ব্রাদলে বারকোলা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১ ক্লাব পারি সাঁ-জেরমাঁ হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  টেমপ্লেটঅনূসাল সালে, বারকোলা ফ্রান্স অনূর্ধ্ব-২০ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ব্রাদলে লরঁ বারকোলা ২০০২ সালের ২রা সেপ্টেম্বর তারিখে ফ্রান্সের ভিলরবানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বারকোলা ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২২ সালের ২৯শে মার্চ তারিখে তিনি পর্তুগাল অনূর্ধ্ব-২০ দলের বিরুদ্ধে ম্যাচে ফ্রান্স অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৩ বছরে ১৪ ম্যাচে অংশগ্রহণ করে ৪টি গোল করেছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল ফরোয়ার্ড